Laulud tähtedega

"Laulud tähtedega" oli Eesti telesaatesari, kus võistlesid laulmises paarid, mis koosnesid ühest kutselisest lauljast ja ühest avaliku elu tegelasest.  

Igas saates esitasid paarid laule vastavalt teemadele ning kohtunike ja televaatajate punktide liitmisel langes üks paar välja. Võistluse auhinnaks oli rahasumma, mille võitnud paar pidi annetama heategevuseks enda valitud fondi. Saate formaat põhines Briti telesaatel "Just the Two of Us". Saadet tootis produktsioonifirma Ruut ja näitas TV3. 

Esimene hooaeg
Esimene hooaeg sai alguse 5. oktoobril 2008. Saatejuhid olid Marko Matvere ja Karin Rask. Kohtunikud olid tunnustatud rokkmuusik, endine Ruja liige Jaanus Nõgisto, rahvusvaheliselt tuntud dirigent Kadri Tali ning kontsertide ja festivalide korraldaja Jüri Makarov. Saatesarjas osales üheksa paari. Hooaja võitsid Ines ja Valdo Randpere. Auhinnaks olnud 500 000 Eesti krooni annetasid võitjad Eesti Tennise Liidule noorte tenniselootuste toetuseks. 

Osalejad
 Endine põllumajandusminister ja Riigikogu liige Ester Tuiksoo ja Mait Maltis
 Reklaamiguru ja õppejõud Linnar Priimägi ja Marju Marynel Kuut
 Miss Estonia 2000 ja modelliagentuuri omanik Evelyn Mikomägi ja Ithaka Maria
 Olümpiamedalist ja Riigikogu liige Toomas Tõniste ja Kadi Toom
 Tippjuht Valdo Randpere ja Ines
 Endine ajakirja Kroonika peatoimetaja Ingrid Tähismaa ja Pearu Paulus
 Saatejuht Elis Aunaste ja Rolf Roosalu
 Riigikogu liige, Isamaa ja Res Publica Liidu peasekretär Margus Tsahkna ning saatesarja "Eesti otsib superstaari" esimese hooaja võitja Birgit Õigemeel
 Kõhutantsija ja ettevõtja Ines Karu ja Kristjan Kasearu

FinaalidSaated:05.1012.1019.1026.1002.1109.1116.1130.11KohtVõistlejadTulemused1Valdo Randpere ja Ines  Viim. 2 Viim. 2 Võitja2Margus Tsahkna ja Birgit Õigemeel Viim. 2 Teine koht3Ester Tuiksoo ja Mait MaltisVh4Elis Aunaste ja Rolf Roosalu Viim. 2Vh5Toomas Tõniste ja Kadi Toom Viim. 2 Viim. 2 Viim. 2Vh6Evelyn Mikomägi ja Ithaka Maria RahulaVh7Linnar Priimägi ja Marju Marynel KuutVh8Ingrid Tähismaa ja Pearu PaulusVh9Ines Karu ja Kristjan KasearuVh

+ Legend Top 10Välja hääletatud Edasi pääsenudEi esinenud

 Teine hooaeg 
Teise hooaja avasaade toimus 21. märtsil 2010. Saatejuhid olid esimese hooaja võitja Eda-Ines Etti ja näitleja Madis Milling. Kohtunikud olid kitarrist ja muusikakriitik Mihkel Raud, poplaulja Maarja-Liis Ilus ning ärijuht ja muusikaürituste korraldaja Peeter Rebane. Laulusaate võitsid filmiprodutsent Artur Talvik ja laulja Lenna Kuurmaa. Auhinnaks olnud 300 000 Eesti krooni annetas Artur Heateo Sihtasutuse kaudu Anni Akadeemiale ja teistele projektidele, mis on suunatud mõttelaadi muutustele ühiskonnas.

 Osalejad 
 Filmiprodutsent Artur Talvik ja Lenna Kuurmaa
 Tartu abilinnapea Margus Hanson ja Tanja Mihhailova
 Mälutreener Tauri Tallermaa ja Merlyn Uusküla
 Ettevõtja Kersti Toots ja Uku Suviste
 Riigikogu liige Sven Sester ja Birgit Varjun
 Ajakirja Mood vastutav väljaandja Tiiu Järviste ja Mikk Saar
 SkyPlusi saatejuht Kirsti Timmer ja Pearu Paulus
 Riigikogu liige Evelyn Sepp ja Margus Vaher

FinaalidSaated:21.0328.0304.0411.0418.0425.0402.0516.05KohtVõistlejadTulemused1Artur Talvik ja Lenna Kuurmaa Viim. 2 Võitjad2Margus Hanson ja Tanja Mihhailova Viim. 2 Viim. 2 Teine koht3Tauri Tallermaa ja Merlyn Uusküla Viim. 2Vh4Kersti Toots ja Uku Suviste Viim. 2Vh5Sven Sester ja Birgit Varjun Viim. 2Vh6Tiiu Järviste ja Mikk Saar Viim. 2Vh7Kirsti Timmer ja Pearu PaulusVh8Evelyn Sepp ja Margus VaherVh

+ Legend Top 10Välja hääletatud Edasi pääsenudEi esinenud

 Välislingid 
 Saatesarja "Laulud tähtedega" koduleht
 Saatesarja "Laulud tähtedega" saadete videod Youtube'is

Kategooria:Eesti tõsielusarjad
Kategooria:TV3 telesaated